Шахтинск мектептерінде жаңа мереке – Әдеби кештер күні пайда болды
DATE: 07:41, 16 Ақпан 2022 | GMT +5
TITLE: Шахтинск мектептерінде жаңа мереке – Әдеби кештер күні пайда болды
URL: https://kaz.inform.kz/news/shahtinsk-mektepterinde-zhana-mereke-adebi-keshter-kuni-payda-boldy_a3899945/
META: DATE: 07:41, 16 Ақпан 2022 | GMT +5
TOTAL WORDS: 212
AUTHOR(S):
TEXT: Бұл күні барлық оқу орындарында танымал пьесалар оқылды. Олардың қатарында С. Жүнісовтың «Екі айыппұл ұпайы», М. Мақатаевтың «Соғады жүрек», Б. Соқпақбаевтың «Қазақ хандығының құрылуы», Б. Соқпақбаевтың «Менің атым Қожа», Г. Черноголовинаның «Сказка об одном зернышке», А. Беляниннің «Летучий корабль» және т. Сахна кейіпкерлері мұғалімдер болды. Олар жаңа образдарға еніп, шығарма авторларының негізгі ойларын көрермен-оқушыларға жеткізуге тырысты. Оқушылар үшін де бұл формат таңсық болды. «Мұғалімдерді сахнада көру біз үшін ерекше болды, бұрын ондай болған емес. Бірақ олардың барлығы жақсы ойнады», – деді № 11 мектептің 5-сынып оқушысы София Ченцова. № 1 мектепгимназиясында оқушылар назарына Сергей Ильницкийдің «Үш алтын дән» пьесасы ұсынылды. Аталмыш туынды кездейсоқ таңдалған жоқ, себебі іс-шара құқықтық сауаттылық апталығына тура келді. Қойылымның сыбайлас жемқорлыққа қарсы түпкі мәні болды. Спектакльге барлығы 10 оқытушы қатысты. «Басты шарт – сахнада қозғалмау керек болды, сондықтан іс-әрекеттер көрермендердің қиялында өрбиді. Былайша айтқанда, театр әркімнің ойында. Біз қойылымды жоғары сынып оқушыларына көрсеттік. Балалар ертегінің мағынасын түсінді деп ойлаймын. Оқудан кейін тәрбие жұмысы жөніндегі оқу меңгерушісі толыққанды спектакль қоюды ұсынды. Наурыз айында бұл идеяны іске асырамыз деп ойлаймын», – дейді қосымша білім беру мұғалімі, театр студиясының жетекшісі Юлия Тучкова. «Үш алтын дән» спектаклі қызықты сюжетпен және мұғалімдердің өз рөлдерін тамаша орындауымен тартымды болды. Барлығы шын мәнінде болып жатқандай сезім болды», – дейді № 1 мектеп-гимназиясының оқушысы Роман Ботнар
